25.4.2014 Den Europæiske Unions Tidende L 124/25 AFGØRELSER RÅDETS GENNEMFØRELSESAFGØRELSE af 14. april 2014 for så vidt angår forlængelse af rettighedsperioden for audiovisuelle samproduktioner som fastsat i artikel 5 i protokollen om kulturelt samarbejde til frihandelsaftalen mellem Den Europæiske Union og dens medlemsstater på den ene side og Republikken Korea på den anden side (2014/226/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til artikel 4, stk. 1, i Rådets afgørelse 2011/265/EU af 16. september 2010 om undertegnelse på Den Europæiske Unions vegne og midlertidig anvendelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side ()), under henvisning til forslag fra Europa-Kommissionen, og ud fra følgende betragtninger: (1) — Frihandelsaftalen mellem Den Europæiske Union og dens medlemsstater på den ene side og Republikken Korea på den anden side (?) (»aftalen«) blev undertegnet den 6. oktober 2010. Protokollen om kulturelt samarbejde (»protokollen«), der er knyttet som bilag til aftalen, fastsætter i artikel 1 rammerne for parternes samarbejde om at lette udvekslingen af kulturelle aktiviteter, varer og tjenesteydelser, herunder i den audiovisuelle sektor. 2) Aftalen har i henhold til dennes artikel 15.10, stk. 5, fundet midlertidig delvis anvendelse ved afgørelse 2011/265/EU siden den 1. juli 2011 med forbehold af dens senere indgåelse. (3) — Imedfør af artikel 3 i afgørelse 2011/265/EU er artikel 5 i protokollen vedrørende audiovisuelle samproduktioner blevet anvendt midlertidigt med undtagelse af stk. 2. (4) — I henhold til artikel 4, stk. 1, i afgørelse 2011/265/EU skal Kommissionen skriftligt underrette Korea om Unionens hensigt om ikke at forlænge rettighedsperioden for audiovisuelle samproduktioner i henhold til artikel 5 i protokollen og i overensstemmelse med proceduren i artikel 5, stk. 8, heri, medmindre Rådet efter forslag fra Kommissionen fire måneder før udløbet af en sådan rettighedsperiode indvilger i at forlænge den pågældende periode. Hvis Rådet endvidere i henhold til artikel 4, stk. 1, i afgørelse 2011/265/EU indvilger i at forlænge rettig- hedsperioden, finder forpligtelsen til at underrette Korea på ny anvendelse ved udløbet af den forlængede rettig- hedsperiode. Rådet træffer afgørelse med enstemmighed for så vidt angår forlængelsen af rettighedsperioden. (5) — Den 25. september 2013 afgav den rådgivende EU-gruppe, der er nedsat i henhold til artikel 3, stk. 5, i proto- kollen, en positiv udtalelse om forlængelsen af rettighedsperioden i overensstemmelse med protokollens artikel 5, stk. 8, litra a). (6) — Rådet tilslutter sig forlængelsen af rettighedsperioden for audiovisuelle samproduktioners ret til støtte fra parternes respektive ordninger til fremme af lokalt og regionalt kulturelt indhold i overensstemmelse med proto- kollens artikel 5, stk. 4, 5, 6 og 7. (7) — Denne afgørelse bør ikke berøre Unionens og medlemsstaternes respektive kompetencer — () EUTL 127 af 14.5.2011,s. 1. () EUTL 127 af 14.5.2011, s. 6.